stanford-oval/wikipedia huggingface dataset:
בני לוריאן – דמויות
שידות לוריות

כל הספאנים קיבלו שידות לוריות מהזקנים של לוריאן בשביל כל אחד מתשעת הגארד, על מנת שישמרו עליהן עד שהילד יגדל ויפתח מורשות. זו גם דרך לאיתור האחרים, אם אחד מהגארד פתח את שלו. אם הגארד מת, השידה שלו והחפצים בתוכה הופכים לחסרי תועלת וכשהגארד מתפורר - גם הם מתפוררים. השידה יכולה להיפתח רק על ידי הספאן והגארד ביחד, אלא אם כן הספאן מת ואז אופשר לגארדים לפתוח אתה לבד.
מספר אחת - ב"מורשות הנופלים" נחשף שהמוגים לקחו את השידה של אחת לאחר שהרגו אותה.
מספר שתיים ומספר שלוש - לא ידוע מה קרה לשידות של שתיים ושלוש לאחר שהם נהרגו.
ג'ון / מספר ארבע - השידה של ארבע נלקחה על ידי המוגדוריאנים, עד שארבע וסאם החזירו אותה. (כוחה של מספר שש)
מספר חמש - חמש החביא את השידה בביצת אברגליידס, עד שלקח אותה חזרה (במפלתו של מספר חמש).
מספר שש - כשהמוגדוריאנים לכדו את שש וקטרינה, הם לקחו את השידה שלה, ומאז היא אצלם. שש, ארבע וסאם הניחו שהמוגדוריאנים הצליחו לפתוח את השידה של שש.
מרינה / מספר שבע - אדלינה החביאה את השידה של מרינה ממנה במשך 10 שנים, ומרינה לא ידעה איפה השידה או מה יש בתוכה. מרינה מצאה את השידה, בעזרתה של אלה, והצליחה לפתוח אותה על ידי סימומה של אדלינה.
מספר שמונה- השידה של שמונה אבדה עד שמרינה מצאה אותה בחללית מוגדוריאנית ב"עלייתו של מספר 9".
מספר תשע - השידה של תשע הייתה מוחבאת במערה המוגדוריאנית עד שארבע וסאם החזירו אותה יחד עם השידה של ארבע.
אלה / מספר עשר - לאלה אין שידה.
תליונים לורים

כל גארד מקבל תליון שעליו לענוד שמסמל אותו כחבר גארד. אפשר להוריד את התליונים אבל לא מומלץ כי ככל שאתה יותר זמן בלי התליון אתה מרגיש יותר חולשה ולאט לאט הוא מת.
מספרים שמונה ואחד עד שלוש - סטרקוס רא משתמש בתליונים שלהם כדי ליצור חיה שנקראת "הצייד" ויכולה למצוא חברי גארד בכל מקום.
מספרים ארבע, חמש, שבע, ותשע - התליונים שלהם עדיין בידיהם.
מספר שש, ועשר - אלה לא קיבלה תליון ושל שש נלקח בידי המוגדוריאנים.
תליון לורי נוסף נמצא על ידי ארבע ושש במעבדה של מלקולם גוד, תליון זה היה שייך לפיטקוס לור.
דיאנה אגרון
פורפיר

| --- | --- |
"פורפיר קיסרי" מהר הפורפיר במזרח מצרים
"פורפיר קיסרי" מהר הפורפיר במזרח מצרים
 סוג הסלע:  סלע יסוד
 סביבת היווצרות:  געשית
 הרכב:  פלגיוקלז
 תכונות וזיהוי:  פנוקריסטים של פצלת השדה או קוורץ המפוזרים בתוך מסת אם דקת־גרגיר. בהגדרה שאינה גאולוגית מכונה סלע בגוון ארגמן בשם פורפיר
בגאולוגיה פורפיר הוא סוג סלע יסוד שבו יש גבישים גדולים של פצלת השדה או קוורץ המפוזרים בתוך מסת אם דקת־גרגיר הבנויה מגבישים זעירים של פצלת השדה. הגבישים הגדולים מכונים פנוקריסטים. ההגדרה המסורתית, שאינה גאולוגית, של המונח "פורפיר" מתייחסת רק לסלע בעל מרקם כזה שגונו אדום-ארגמן שהיה מבוקש כאבן מהודרת לקישוט.
פורפיר כיום > ההגדרה הגאולוגית

המונח פורפיר הורחב והוא כולל כיום כל סלע יסוד בעל מרקם המתאפיין בשני גדלים של גבישים: גבישים גדולים הנראים בבירור רב והקרויים לכן פנוקריסטים (מיוונית - "גבישים נראים") המשובצים בתוך מסה של גבישים קטנים יותר המכונה מסת אם. פורפיר יכול להיות אפינטי (דק גרגיר) שבו לא ניתן לראות את הגבישים הבונים את מסת האם בעין הבלתי מזוינת, כמו בזלת, או פנריטי (גס גרגיר) שבו ניתן לראות את הגבישים הבונים את מסת האם בעין בלתי מזוינת, ושבו יש פנוקריסטים גדולים מאוד (בגודל של כמה ס"מ), כמו גרניט. מרקם סלע כזה, הבנוי משני גדלים של גבישים, קרוי על שם הסלע פורפיר בשם "מרקם פורפירי".
סלעים מסוג זה מתקופת הפרקמבריון נפוצים במזרח התיכון. הם הסלעים השולטים במסיב אילת, בבקעת הירח שליד אילת ובג'בל קתרינה בסיני.
פורפיר כיום > תהליך היצירה

מרקם פורפירי נוצר כאשר עמוד המגמה מתקרר לאיטו בשני שלבים. בשלב הראשון המגמה מתקררת לאיטה בתוך קרום כדור הארץ ותוך כדי כך נוצרים גבישים גדולים שקוטרם 2 מילימטרים ויותר. בשלב השני והאחרון המגמה מתקררת במהירות כשהיא קרובה לפני השטח או כשהיא נחשפת לאוויר בהתפרצות וולקנית. ואז נוצרים גבישים זעירים בלתי נראים לעין בלתי-מזוינת הבונים את מסת האם. תהליך זה הוא אחת הסיבות העיקריות לקיום מרבצי מתכת מקומיים עשירים כדוגמת זהב, נחושת, מוליבדן, עופרת, בדיל, אבץ וטונגסטן.
פורפיר כיום > פורפיר מעוין

"פורפיר מעוין" הוא סלע תהום שבו פנוקריסטים לבנים-אפורים גדולים בצורת מעוין משובצים במסת אם בעלת גרגרים זעירים שצבעה אדום-חום. הרכב הפורפיר המעוין ממקם אותו בין טרכיט ללאטיט.
שטפי לבה שיצרו פורפיר מעוין מצויים בשלושה מקומות הקשורים לעמקי העתק גדולים. מזרח אפריקה לאורך השבר הסורי אפריקני (כולל הר קילימנג'רו), הר ארבוס שבסמוך לים רוס באנטארקטיקה והגראבן של אוסלו בנורווגיה.
פורפיר כיום > דוגמאות לפורפיר - סלעי יסוד היוצרים מרקם פורפירי

דקיט
טרכיט
דיוריט
גרניט
ריוליט
בזלת
אגן ההטבלה בקתדרלת מגדבורג בנוי מפורפיר שמקורו מג'בל אבו דח'אן בסמוך להורגאדה שבמצרים.
הטטררכיים, פסל פורפיר שנבזז מארמון פילדלפיון הביזנטי במסע הצלב הרביעי ב-1204; מוצב בפינת בזיליקת סן מרקו, ונציה
אמבט עם תבליט מהמאה ה-2 שהובא ממרחצאות קרקלה בחצר המוזיאון הלאומי לארכאולוגיה של נאפולי
שער הכניסה לכנסייה של מצודת קולדיץ בסקסוניה העשוי פורפיר. השער תוכנן על ידי אנדראס ולתר השני ב-1584 בסגנון השופע של המנייריזם של אנטוורפן.
תחרות המועמדים 2022

| --- | --- |
 ענף:  שחמט 
 ארגון מפעיל:  פיד"ה 
 תקופת התחרות:  16 ביוני 2022 – 5 ביולי 2022 (20 ימים) 
 מספר תחרות:  Edizione 2022 
 מספר מתמודדים:  8 
 עיר מארחת:  ארמון סנטוניה 
 
 → תחרות המועמדים 2020 תחרות המועמדים 2024 ← 
 
תחרות המועמדים 2022 היא טורניר שחמט, שקובע מי יתמודד באליפות העולם בשחמט 2023 נגד אלוף העולם המכהן, מגנוס קרלסן. התחרות התקיימה בין ה־16 ביוני 2022 ל־5 ביולי 2022 בארמון סנטוניה (ספ') שבמדריד והתקיימה באותה מתכונת כמו התחרויות הקודמות. 8 משתתפים התמודדו האחד נגד השני גם בלבן וגם בשחור, סה"כ 14 סיבובים. בכל יום התקיים משחק אחד ולאחר כל שלושה משחקים יש יום מנוחה. המנצח בתחרות הוא יאן נפומניאשצ'י סגן אלוף העולם, שזכה גם בתחרות המועמדים בשנת 2021.
לאחר התחרות, הכריז אלוף העולם הנוכחי, מגנוס קרלסן שלא ישתתף באליפות העולם בשחמט בשנת 2023, ולא ינסה להגן על התואר. המשמעות היא ששני המקומות הראשונים בתחרות המועמדים, יתמודדו ביניהם על תואר אלוף העולם. במקום השני הגיע דינג לירן לאחר שניצח את נקמורה בסיבוב האחרון במשחק שקבע מי מביניהם יסיים שני.
משתתפים

הקריטריונים להעפלה לטורניר:
המפסיד באליפות העולם בשחמט 2021 בין מגנוס קרלסן ויאן נפומניאשצ'י.
טיימור רג'אבוב, העפיל לתחרות המועמדים 2020 וביקש לדחות את התחרות בעקבות מגפת הקורונה. לאחר שהתחרות לא נדחתה הוא פרש ממנה.
השניים הראשונים בגביע העולם בשחמט 2021.
שני המדורגים הגבוהים ביותר בתחרות השווייצרית הגדולה של פיד"ה 2021, שלא העפילו בקריטריונים הקודמים.
שני המדורגים הגבוהים ביותר בגרנד פרי 2022, שלא העפילו בקריטריונים הקודמים.
ההבדל העיקרי מדרכי ההעפלה לתחרויות המועמדים הקודמות הוא שלא היה קריטריון לפי מד כושר, ולא היה כרטיס חופשי למארגנים. בסופו של דבר בגלל ההשעיה של קריאקין, היה כרטיס אחד שנקבע לפי מד כושר.
| דרך העפלה | שם | גיל | מד כושר | דירוג עולמי | מספר נקודות בתחרות |
| --- | --- | --- | --- | --- | --- |
| המפסיד באליפות העולם בשחמט 2021 | פיד"ה יאן נפומניאשצ'י | 31 | 2766 | 7 | ½9 |
| כרטיס חופשי | אזרבייג'ן טיימור רג'אבוב | 35 | 2753 | 13 | ½7 |
| הזוכה בגביע העולם בשחמט 2021 | פולין יאן-קשישטוף דודה | 24 | 2750 | 16 | ½5 |
| המסיים במקום השני בגביע העולם בשחמט 2021 | פיד"ה סרגיי קריאקין (הושעה) | 32 |  |  |  |
| המדורג הראשון בתחרות השווייצרית הגדולה של פיד"ה 2021 | צרפת עלי רזא פירוזג'א | 19 | 2793 | 3 | 6 |
| המדורג שני בתחרות השווייצרית הגדולה של פיד"ה 2021 | ארצות הברית פביאנו קרואנה | 29 | 2783 | 4 | ½6 |
| המדורג ראשון בגרנד פרי 2022 | ארצות הברית היקארו נקמורה | 34 | 2760 | 11 | ½7 |
| המדורג שני בגרנד פרי 2022 | הונגריה ריכרד רפורט | 26 | 2764 | 8 | ½5 |
| המדורג הגבוה ביותר במאי 2022 שלא העפיל | הרפובליקה העממית של סין דינג לירן (מחליף את קריאקין) | 30 | 2806 | 2 | 8 |
משתתפים > העפלה לפי דירוג

במקור, לתחרות הנוכחית לא היו אמורים להגיע לפי דירוג. אולם, בעקבות הבעת תמיכה של סרגיי קריאקין ברשתות החברתיות בפעולותיו של ולדמיר פוטין בפלישה הרוסית לאוקראינה, הוועדה האתית של פיד"ה השעתה אותו במשחקים שמזכים בדירוג פיד"ה לשישה חודשים. בעקבות ההשעייה, קריאקין לא יוכל להשתתף בתחרות המועמדים. לפי התקנון, המחליף יהיה המדורג הגבוה ביותר לפי דירוג פיד"ה במאי 2022 וששיחק לפחות 30 משחקים ב־12 החודשים שקדמו למועד הקובע. בעת ההודעה הזו המדורג הגבוה ביותר שלא העפיל הוא השחמטאי הסיני דינג לירן אולם מחודש יוני 2021 ועד מרץ 2022 הוא שיחק רק 4 משחקים, בגלל בעיות ביציאה מסין בגלל מגפת הקורונה. כך שעל מנת לעלות לתחרות המועמדדים הוא היה צריך לשחק לפחות 26 משחקים בחודשים מרץ-אפריל. בעקבות זאת, ארגנה התאחדות השחמט של סין 3 תחרויות שונות בהם השתתף לירן וכך בין ה־27 במרץ ל־24 באפריל שיחק לירן 28 משחקים, כמשחק ליום במשך חודש.
בעקבות המשחקים לירן הגיע למד כושר של 2806 ודורג שני בעולם והמדורג הגבוה ביותר שלא העפיל מתחרויות האחרות. הערעור של קריאקין נדחה ולכן לירן יחליף אותו בתחרות המועמדים.
מהלך התחרות

מקראה: השחקן מימין הוא המשחק בלבן. בסוגריים מופיע מספר הנקודות לפני תחילת הסיבוב.
הערות שוליים

↑  קרלסון מודיע שלא ינסה להגן על תואר אלוף העולם, ‏20.7.2022
↑  הודעה על אופן העפלה לתחרות מטעם פיד"ה
1 2  לפי דירוג יוני 2022
1 2  בעקבות הפלישה הרוסית לאוקראינה שחקנים רוסיים ובלארוסיים לא רשאים לשחק תחת דגל מדינתם. במקום זאת הם מתחרים תחת דגל פיד"ה
1 2  הודעה על השעייתו של קריאקין
↑  לרוב שחמטאים ברמה גבוהה משחקים משחק שחמט אחד ביום, בקצב רגיל, ולאחר תחרות של כ–10 משחקים בשבועיים, הם לא משחקים משחקים רשמיים מספר שבועות. להבדיל, דינג לירן, שיחק משחק ביום במשך חודש
לוח מחיק

חוקרת כותבת על לוח מחיק לבן
לוח מחיק לבן עם טוש ומחק
לוח מחיק לבן (באנגלית: Whiteboard; מוכר גם בשמות, לוח לבן, לוח סימון, לוח מחיקה יבש, ולוח ניגוב יבש) הוא משטח מבריק, בדרך כלל לבן, לכתיבה זמנית. לוחות ציור דומים ללוחות מחיקים, אך הם בעלי משטח חלק יותר המאפשר סימון מהיר ומחיקה של סימונים על פני השטח שלהם. הפופולריות של הלוחות המחיקים עלתה במהירות באמצע שנות ה-90 של המאה העשרים והם הפכו למרכיב במשרדים רבים, חדרי ישיבות, כיתות בית ספר, באתרי אירועים ציבוריים ובסביבות עבודה אחרות.
המונח לוח לבן (Whiteboard) משמש גם באופן מטפורי בהתייחס לתכונות של יישומי תוכנת מחשב המדמים לוחות. "לוחות טכנולוגים וירטואליים" כאלה מאפשרים לכתוב או לצייר על בד מדומה. זו אפשרות נפוצה בפגישות וירטואליות רבות, בשיתופי פעולה וביישומי מסרים מיידיים. המונח "לוח לבן" משמש גם בהתייחס ללוחות אינטראקטיביים.
היסטוריה

הצלם מרטין היט ועובד אליאנס אלברט סטליון נחשבים לממציאי הלוח הלבן.
לוחות לבנים מחיקים הפכו לזמינים מסחרית בתחילת שנות ה-60, אך לא נעשה בהם שימוש נרחב במשך 30 השנים מאוחר יותר. בראשית הדרך, היה צורך לנגב את הלוחות הלבנים הראשונים במטלית לחה, וטושים שהיו בשימוש באותם ימים היו בדרך כלל משאירים סימנים גם לאחר מחיקת הלוח. טושים ללוחות מחיקים או ללוחות ציור הומצאו בשנת 1975.
לוחות מחיקים לבנים החלו להיות בשימוש נפוץ בעסקים בתחילת שנות ה-90. הם הפכו נפוצים יותר בכיתות בתי הספר במהלך שנות ה-90 בגלל החשש מבעיות בריאות אצל ילדים שסבלו מאלרגיות לאבק הגירים ומהחשש שאבק הגיר בעל פוטנציאל לפגוע במחשבים. עד סוף שנות ה-90, כ-21% מכיתות בתי הספר באמריקה הסבו את הלוחות בכיתות מלוחות גיר ללוחות מחיקים.
סוגים

הלוחות הראשונים היו יקרים מאוד כי הם היו עשויים מפלדה מצופה אמייל. מאוחר יותר יוצרו גרסאות זולות, מסיבית מצופה למינציה, לוחות פלדה עם ציפוי פוליאסטר או אקרילי לבן, בגימור מט או מבריק. יתרונם של לוחות מחיקים המצופים אמייל, (המכונים בשם לוחות פורצלן) ולוחות זכוכית, הוא שניתן למחוק מהם את הסימונים לחלוטין; חומרים אחרים כגון ציפויי למינציה נוטים לפתח כתמים בשימוש מתמשך. לוחות אמייל יקרים יותר ונדירים יותר בסביבות מסחריות, אך בסביבות תובעניות יותר בהן השימוש מסיבי יותר, כמו מוסדות חינוך, יש עדיפות ללוחות חרסינה.
ישנם גם סוגים אחרים של לוחות מחיקים, המצופים בויניל מבריק ונייר ציפוי, הניתן לגלגול, זכוכית ואקריליק מצופים ולוחות מפוליפרופילן המשתמשים בחשמל סטטי כדי להצמיד אליהם את הדיו המחיק.
משטחי סימון שקופים, עשויים זכוכית (מט או מבריק) או אקריליק, הפכו לזמינים בסביבות אמצע שנות ה-2000. הם מיוצרים בדרך כלל מזכוכית טכנית המצופה ציפוי אופטי, עבור מסנני מסך (אנ').
סוגים > לוחות דבקים

ניתן לקנות ציפויי מלמין ללוחות מחיקים בגלילים, יריעות ולוחות מעוצבים מראש. לוחות דבקים מגיעים בגיליונות או גלילים המאפשרים למשתמש ליצור לוחות בגדלים מותאמים אישית. לוחות דביקים מאפשרים להשתמש בלוחות, בפרויקטים מותאמים אישית כגון לוחות קיר לשנה החדשה, שולחנות לוח, רשימות מכולת לקביעה על ארונות, משחקים לילדים ועוד.
סוגים > מרקר/טוש מחיק

העט או המרקר או הטוש ללוח מחיק לבן (נקרא גם טוש לוח לבן או טוש מחיק) הומצא על ידי ג'רי וולף ממעבדות Techform. מאוחר יותר הוא רשם פטנט על ידי חברת Pilot Pen בשנת 1975. זהו טוש או עט המשתמש בדיו מחיק הנצמד למשטח הכתיבה מבלי להיקשר אליו או להיספג בו. היישומים בהם נעשה שימוש בטוש המחיק נעים מכתיבה זמנית על דפי אצטט (לשימוש על מקרנים עיליים) ועד לוחות ציור ומשטחים מבריקים דומים. הדיו הנמחק אינו מכיל את התרכובות הכימיות הרעילות כגון קסילן או טולואן, בניגוד לטושים קבועים.
חומרי פני השטח

ישנם שישה סוגים של חומרים הנפוצים כמשטחים ללוחות מחיקים :
מלמין
פלדה או אלומיניום
ציפוי למינציה קשה
פורצלן, אמייל על פלדה
זכוכית מחוסמת
סרט פוליפרופילן
ראו גם

לוח
לוח אינטראקטיבי
לוח חכם
לוח צפחה
הערות שוליים

↑  Advance Consulting for Education (2018-12-24), How to Use the Whiteboard Effectively, נבדק ב-2024-09-06
↑  Yarna, David E. Y. (2012). Evernote For Dummies. ISBN 9781118224106. נבדק ב-28 באפריל 2020. {{cite book}}:  (עזרה)
↑  The History of Whiteboards | Workplace Blog, www.theworkplacedepot.co.uk (באנגלית)
1 2  McClean, Garry (20 באוגוסט 2014). "Whiteboards History". The Workplace Depot. נבדק ב-24 באוקטובר 2016. {{cite web}}:  (עזרה)
↑  Shaw, Tom (17 בדצמבר 2014). "The History of Whiteboard Learning". Magnatag Visible Systems. נבדק ב-8 בספטמבר 2022. {{cite web}}:  (עזרה)
↑  Overly, Steven (12 בנובמבר 2016). "Google releases Jamboard, a high-tech whiteboard for office meetings". Toronto Star. p. B4. נבדק ב-9 במרץ 2019. {{cite news}}:  (עזרה)
↑  Wojenski, Jerry. "Erasing the Past, Typing the Future: Timeline of the Chalkboard". אורכב מ-המקור ב-25 באוקטובר 2016. {{cite web}}:  (עזרה)
↑  Deetee Scott (2017-05-06), Removable Whiteboard Sticker Setup, נבדק ב-2024-09-06
↑  "How It works". Smarter Surfaces. נבדק ב-21 באוקטובר 2015. {{cite web}}:  (עזרה)
↑  "5 Creative Ways to Use Dry Erase & Adhesive Whiteboards". discountmagnet.com. אורכב מ-המקור ב-18 באוקטובר 2016. נבדק ב-17 באוקטובר 2016. {{cite web}}:  (עזרה)
↑  Quynh Pham (2018-08-28), $34 DIY Giant Whiteboard Hack | How To Make A Custom Dry Erase Board On A Budget, נבדק ב-2024-09-06
↑  BTODtv (2019-12-06), How To Clean Whiteboards and Dry Erase Boards, נבדק ב-2024-09-06
1 2  "Smart Whiteboard Paint – All You Need To Know". נבדק ב-16 באוגוסט 2021. {{cite web}}:  (עזרה)
↑  Doug Creed (2010-12-09), Ruined Dry Erase Boards.wmv, נבדק ב-2024-09-06
↑   Is a Glass Whiteboard Worth it? Audio Visual Direct Long-Term Review, סרטון בערוץ "Top Homeowner", באתר יוטיוב (אורך: 05:40)
| --- | --- |
בקרת זהויות :  NLI: 987007542362505171  LCCN: sh2005001283 
שילוב בין לוח מחיק לבן ולוח שעם
מודעה מקורית מתחילת שנות ה-60 של חברת "Plasti-slate". הלוח המחיק הראשון שהומצא על ידי מרטין היט
שלט דלת למשרדי Magiboards ב-The Cut בווטרלו, לונדון, בשנת 1966. עשוי פלדה מצופה אמייל.
צבי וינברג (חוקר תנ"ך)

| --- | --- |

 לידה:  אפריל 1913 ניסן ה'תרע"ג פרנקפורט, גרמניה
 פטירה:  16 במאי 2011 (בגיל 98) י"ב באייר ה'תשע"א כפר הרא״ה, ישראל 
 ענף מדעי:  תנ"ך
 מקום מגורים:  כפר הרא"ה
 עיסוק:  מרצה בכיר לתנ"ך
 מקום לימודים:  אוניברסיטת תל אביב
 מנחה לדוקטורט:  פרופ' יהושע מאיר גרינץ
 מוסדות:  אוניברסיטת בר-אילן
 בת זוג:  סיטה
 הערות:  ממייסדי כפר הרא"ה
 
צבי וינברג (אפריל 1913 – 16 במאי 2011) היה ממייסדי קיבוץ חפץ חיים, היה מראשוני המתיישבים בכפר הרא"ה. מדריך עולים ומורה במוסדות החינוך בכפר הרא"ה, ומרצה בכיר לתנ"ך באוניברסיטת בר-אילן, מייסד המחלקה ללימודי ארץ ישראל וארכאולוגיה באוניברסיטת בר-אילן.
ביוגרפיה

וינברג נולד בפרנקפורט, רכש חינוך תורני מעמיק בבית הספר על שם הרב שמשון רפאל הירש, בישיבת "קהל עדת ישורון" ובישיבת לומז'ה בפתח תקווה. וינברג עלה ארצה ב־1933 למרות התנגדות הוריו והצטרף לקיבוץ בני עקיבא "פתח תקווה". הוא היה ממייסדי קיבוץ חפץ חיים, והתחתן שם עם סיטה, אך עם הולדת ילדיו העדיף הזוג לחפש מקום התיישבות אחר, ולאחר היוועצות עם החזון אי"ש הגיעו ב־1937 למושב כפר הרא"ה בו היו חברים עד פטירתם. וינברג היה מראשוני המורים בבית הספר במושב, והדריך החל מ־1943 נוער עולה כולל ילדי טהראן. בשנות ה־50, עם הטמעת לימודים כלליים בישיבת בני עקיבא כפר הרא"ה החל וינברג ללמד שם היסטוריה. כך סיפר אחד מתלמידיו בישיבה:
בעולם האקדמי

וינברג החל בלימודים אקדמיים בשנות ה־40 לחייו והיה מחלוצי התלמידים באוניברסיטת תל אביב עם הקמתה בשנות ה־50. למרות גילו המתקדם, סיים בהצלחה תואר בוגר בחוגים להיסטוריה ולמקרא (1961), תואר מוסמך החוג למקרא (1965) ותואר דוקטור של האוניברסיטה (1972). נושא עבודת הדוקטור שלו היה "הקורבן על פי תורת הכוהנים והמנהגים של העמים השכנים" והיא פורסמה כספר.
עם סיום הדוקטורט התקבל וינברג כמרצה במחלקה לתנ"ך של אוניברסיטת בר-אילן.
בשנת 1973 הטיל הדיקן פרופ' יצחק גילת על וינברג להקים מחלקה חדשה ללימודי ארץ ישראל וארכאולוגיה. כמרכז המחלקה בהקמה טיפל וינברג בהשלמת האישורים האקדמיים שנדרשו, בהכנת תשתית המחלקה ובהרשמת תלמידים. הוא גם עמד בראש המחלקה בשנת הלימודים הראשונה ואז החליפו פרופ' משה גרסיאל.
בשנת 1978 מונה ד"ר וינברג למרצה בכיר במחלקה לתנ"ך ובשנת 1981 יצא לגמלאות אך המשיך ללמד במחלקה.
בעולם האקדמי > נושאי מחקר ופרסומים

לוינברג 46 פרסומים בעברית ו־10 בגרמנית. פרסומיו בגרמנית עסקו ביחסי אבות הכנסייה עם היהדות, ביחסים בין הדתות כיום ובהסברה לציבור הגרמני.
על נושאי מחקרו העיקריים, כפי שהם משתקפים בחיבוריו העבריים, נמנים:
הקורבנות ומקומות ההקרבה.
הוראת תנ"ך: עבודת יום הכיפורים, הוראת התורה בבתי ספר תיכוניים, הצגת דמויות ואירועים, ועוד.
פרשני המקרא.
הערות שוליים

1 2 3 4  צבי וינברג, הקרבן בישראל על פי המקרא והמנהגים של העמים השכנים, ירושלים: החברה לחקר המקרא בישראל, החברה היהודית העולמית לתנ"ך, המדור לתנ"ך שעל יד המחלקה לחינוך ותרבות בגולה על ידי ראובן מס, תשמ"ז, עמ' "על המחבר"
1 2  חגי הוברמן ואברהם נווה, ייחודו של כפר-תולדותיו וקורותיו של כפר הרא"ה, ועד כפר הרא"ה, 2003, עמ' 70, 147, 163–165, 187, 190, 193, 265,199
↑  מרדכי לארי, ניחומים לגדי וינברג, ‏16.5.2011
1 2 3  המחלקה לתנ"ך אוניברסיטת בר-אילן, רשימת פרסומים של ד"ר צבי וינברג
1 2  מ. לנדו, מעורבות ד"ר צבי וינברג בהקמת המחלקה ללימודי ארץ ישראל וארכיאולוגיה באוני' בר -אילן, ‏24.9.2020
↑  צבי וינברג, אתר המזבח והמציאות, בית מקרא ג' קמ"ו, תשנ"ו, עמ' 241-248
↑  צבי וינברג, הוראת עבודת יום הכיפורים, שמעתין יח, תשמ"א, עמ' 5-11
↑  צבי וינברג, הרהורים על דרך הוראת התורה בבתי ספר על יסודיים דתיים, שמעתין י"ט, תשמ"ב, עמ' 5-10
↑  צבי וינברג, פרשת פילוג הממלכה ודרך הוראתה בכיתה (מלכים א, י"א-י"ב), שמעתין 64, תשמ"א, עמ' 5-9
↑  צבי וינברג, הערות אודות פירושי הרמב"ם בפירושו של רמב"ן לתורה, שמעתין 84, תשמ"ו, עמ' 11-13
| --- | --- |
בקרת זהויות :  NLI: 987007269762705171  GND: 1158049579  ISNI: 0000 0000 6700 906X  LCCN: n85323858  VIAF: 48222780   WorldCat (עם VIAF): 48222780
SIGMA 155

| --- | --- |

 מידע כללי
 סוג:  תותח מתנייע, הוביצר
 מדינה מפתחת:  ישראל ישראל
 מדינה מייצרת:  ישראל 
 יצרן:  אלביט מערכות
 משתמשים עיקריים:  ישראל ישראל
 שנת ייצור:  2021
 דגם קודם:  ATMOS
 מידע טכני
 אורך:  11.5 מ' 
 רוחב:  2.49 מ' 
 גובה:  3.5 מ' 
 משקל:  36 טונה 
 מהירות:  מהירות מקסימלית של המשאית: 90 קמ"ש
 מרכב:  משאית אושקוש 10×10 בעלת עבירות גבוהה
 צוות:  3 (מפקד, תותחן ונהג)
 מערכות נשק
 חימוש עיקרי:  תותח הוביצר
 קליבר:  155 מ"מ
 אורך קנה:  52 קליברים (8.06 מטר)
 מספר פגזים:  40
 קצב אש:  8 פגזים לדקה
 טווח מקסימלי:  40 ק"מ (עם פגז סטנדרטי)
 
SIGMA 155 הוא תותח מתנייע ישראלי שפותח על ידי אלביט מערכות. הכלי מורכב מתותח הוביצר בקליבר 155 מ"מ (קליבר נאט"ו הסטנדרטי) הנישא על גבי משאית בעלת עבירות גבוהה. מערכת ארטילריה זו תוכננה כדי לענות על דרישות הצבא המודרני במאה העשרים ואחת: מערכת בקרת ירי מתקדמת, קצב אש גבוה, מערכת טעינה אוטומטית, טווח מקסימלי גדול, מגוון מערכות המאפשרות להשיג דיוק גבוה במגוון תנאים, ויכולות פריסה מהירה. בצה"ל הכלי קיבל את שם הקוד הצבאי "רועם".
פיתוח

ב-1999 פיתחה סולתם מערכות את ה-ATMOS, תותח הוביצר בקליבר 155 מ"מ המותקן על גבי משאית 6×6. התותח נבחן על ידי צה"ל אך לא נרכש על ידו. לעומת זאת, מספר צבאות בעולם רכשו את ה-ATMOS. עם מכירת סולתם מערכות לאלביט מערכות, המשיך פיתוח התותח המתנייע בחברה החדשה.
ב-2017 החליט משרד הביטחון להצטייד בגרסה מתקדמת ומשופרת של ה-ATMOS, שכעת מיוצר על ידי אלביט מערכות, כתותח העתיד של צה"ל. ב-2021 הוחלט כי התומ"ת SIGMA 155 ייכנס לשירות ב-2023 וייקרא בצה"ל "רועם".
סקירה הנדסית > מרכב

ה-SIGMA 155 הוא למעשה תותח הוביצר מודולרי, שמורכב על משאית בעלת הנעה 10×10 שמעניקה עבירות גבוהה, ויכולה לנוע במהירות של עד 90 קמ"ש בכביש. על המשאית מותקן כל הדרוש לתותח, כולל מערכת בקרת אש ומערכת ייצור חשמל הדרושה להפעלת מערכות העזר. התקנת התותח על משאית מספקת מגוון יתרונות לעומת התצורה הנפוצה יותר של תובה זחלית: תחזוקה זולה יותר, מהירות גבוהה בכביש, חיסכון לוגיסטי במובילים כבדים, וגמישות מבצעית המאפשרת להעביר את התותח בקלות בין גזרות.
בעוד שמרכב משאית מספק יתרונות רבים, הוא טומן בחובו חסרונות לא מעטים, על פני מרכב זחלים ממוגן וכבד יותר: תותח הנע על זחלים, כמו M-109 מסוגל ללוות "שכם אל שכם" את הכוחות המתמרנים בעומק השטח, להתמקם בעמדת ירי ללא תלות בתוואי השטח, להגיע עד לקו ראשון, במידת הצורך יש לו אפשרות לירות בכינון ישיר, והוא ממוגן טוב יותר נגד אש נגד סוללות. מרכב משאית חסר את היכולות הללו, שנחוצות במלחמה מול צבאות סדירים, ומאפשרות תנועה לעומק שטח עוין, ומוגבל לפעולה משטח ידידותי ומוגן. המשאית אינה יכולה לנוע באופן צמוד עם כוחות השריון והחי"ר הממוכן בעומק שטח עוין.
סקירה הנדסית > מודול התותח

מודול התותח כולל הוביצר בקליבר 155 מ"מ ואורך 52 קליברים (8.06 מטר), שאליו מחוברת מערכת טעינת פגזים אוטומטית ("טען אוטומטי"). מודול התותח עטוי בלוחות שריון על מנת להגן על המערכות מפני אש נק"ל, רסיסים ופגעי מזג האוויר (כגון אבק ולחות). הטען האוטומטי יכול לבחור בין מספר סוגי פגזים, כמות החנ"ה (חומר נפץ הודף) וכוונון מרעום הפגז. הטען האוטומטי מאפשר ירי מהיר ורציף לאורך זמן, וכך נדרשים פחות אנשי צוות להפעלת התותח. במחסנית הפנימית של התותח יש 40 פגזים כאשר ניתן לטעון מחדש פגזים ממשאית כגון HEMTT.
סקירה הנדסית > מערכות מתקדמות

ה-SIGMA 155 תוכנן להיות מערכת עצמאית בשטח, ללא תלות בכוחות אחרים. בהתאם לכך, למערכת יש מחשב טקטי, מערכת ניווט אינרציאלית (INS), כמו גם מערכת ניווט לוויינית (GPS) המורכבת בכל תותח בנפרד, מה שמאפשר לו יכולות ניוד ואש עצמאיות, ללא תלות בקרון הבקרה. למערכת יש גם מערכת ראייה ליום ולילה, לאיתור מטרות באופן עצמאי ואף מכ"ם לבדיקת מהירות הלוע של התותח. המערכות המתקדמות האלו נותנת יכולות רבות לתותח, לדוגמה, המערכות מאפשרות לחשב את הסטייה של הפגז הראשון שנורה, ולשפר את הדיוק מייד לאחר הירי.
ה"רועם"

ה"רועם" הוא תותח מתנייע סיגמא 155 שהותאם לצורכי חיל התותחנים של צה"ל.
ה"רועם" > קליטה והצטיידות

ב-2023 החלה קליטת ה"רועם" בצה"ל וביוני 2024 בוצע לראשונה ירי ב"רועם" במה שהוגדר כ"מודל מבצעי". הגדוד הראשון שיצטייד ב"רועם" יהיה גדוד 405 של חטיבת האש 282.
ה"רועם" > שירות מבצעי

בתותח טרם נעשה ירי מבצעי.
משתמשים

ישראל ישראל: נמצא בהליכי קליטה בצה"ל ב-2023 בשם "רועם".
מדינה בדרום-מזרח אסיה (אסיה-פסיפיק).
ראו גם

ATMOS
הערות שוליים

↑  יובל אזולאי, ‏מכה לתע"א: משרד הביטחון בחר בתותחים של אלביט מערכות, באתר גלובס, 4 באפריל 2017.
↑   התותחנים ירו לראשונה בתותח האוטומטי החדש. כך זה נראה, באתר צה"ל, 3 ביוני 2024.
↑   הצטרפנו לתותחנים הראשונים ברגע בו ירו ב"רועם". היה פיצוץ, באתר צה"ל, 4 ביוני 2024.
↑  דני זקן, ‏עסקת ענק לאלביט מערכות: זכתה בחוזה בסך 106 מיליון דולר, באתר גלובס, 15 בנובמבר 2021.
↑  Elbit Systems Awarded $106 Million Contract to Supply SIGMA Self-Propelled Howitzer Gun Systems to a Country in Asia-Pacific, Elbit Systems, 15 November 2021
ה"רועם" במהלך מודל מבצעי, יוני 2024
טופי

ערך זה עוסק בסוג ממתק. אם התכוונתם למשמעות אחרת, ראו .
| --- | --- |

טופי אנגלי של חברת Walkers
 
 מאכלים
 סוג:  ממתק
 מוצא:  אנגליה
 מרכיבים עיקריים:  סוכר, חמאה, דבשה, גומי 
 
טופי הוא ממתק המיוצר על ידי הרתחת דבשה או סוכר עם חמאה, חלב ולעיתים גם קמח. התערובת מחוממת לטמפרטורה של 150-160° צלזיוס, ולעיתים מוסיפים לה צימוקים. התערובת הרתוחה מוכנסת לתבניות בעלות צורות שונות. בהתאם למשך ההרתחה והטמפרטורה, משתנה מידת הדביקות והקשיות של הטופי לאחר התקררותו.
בעבר, הטופי היה סוכרייה קשה בעל טעם חזק מכיוון שהייתה מופקת מקרמל שרוף. בשנת 1980 בעיר הליפקס במפעל ממתקים של משפחה בשם מקינטוש, הטופי עובד לתצורה רכה וגמישה יותר הדומה לטופי שאנו מכירים. צורה זו זכתה לשם טופי אנגלי, והיה נהוג להוסיף לו שקדים.
סוגי טופי שונים

"חלת דבש" או "טופי ספוג" - סוג נוסף של טופי המיוצר על ידי הוספת בועות אוויר לתערובת באמצעות הוספת סודה לשתייה וחומץ לתערובת.
"תפוח טופי" - תפוח הטבול בטופי המוחזק על מקל, ממתק נפוץ המוגש בעיקר בחג המולד או בליל כל הקדושים.
מקור השם

מקור השם "טופי" אינו ברור. המילה הגיעה לשפה העברית מהשפה האנגלית. לאנגלית הגיעה המילה בשנת 1825 על פי מילון אוקספורד.
ישנן מספר השערות למקור השם:
סוכר ומולסה - יש שסוברים כי "טופי" בשפה הקריאולית הוא ערבוב של סוכר ומולסה.
שיבוש המילה TAFIA - יש שסוברים כי המילה "טופי" מקורה באיי הודו המערביים מתוך שיבוש של המילה TAFIA שמסמלת רום עשוי מולסה שהוסיפו לממתקים ליצירת ארומה מתוקה.
Tuffy או Toughy - יש שסוברים שמקור המילה נובע מהמילה Toughness שמשמעותה מרקם קשיח למדי, זאת בהתאם לטופי שהופק מקרמל שרוף והיה קשה ללעיסה
בישראל נהוג לכנות בשם "טופי" גם סוג אחר של סוכריות המזכירות במרקמן את הטופי, אך אין בינן לבין הטופי המקורי שום קשר. זאת מכיוון שהטופי המקורי הוא בטעם קרמל שרוף ומרקמו קשה בהרבה, בעוד שהטופי שמוכרים בישראל הוא רך גמיש ולעיס, ומשווק לרוב בטעמי פירות.
ראו גם

קרמל
פאדג'
לקריאה נוספת

מקגי, הארולד, On Food and Cooking.